|  |
| --- |
| **Virksomhedsrettet forløb i faget Dansk A** |
| **Emne: FNs Verdensmål for bæredygtighed med Danish Crown** |
| **Beskrivelse af forløbet**  Undervisningen tager afsæt i Wolfgang Klafkis teori om at arbejde med epokale nøgleproblemer. Forløbets overordnede formål er at sætte fokus på FNs Verdensmål for bæredygtighed, primært klima, gennem litteratur, sprog og medier, som er områder der strækker sig på tværs af danskfaget.  Målet om praksisnær undervisning kommer i dette forløb til udtryk i arbejdet med den danske virksomhed Danish Crown, og virksomhedens arbejde med bæredygtighed. Forløbet munder ud i et besøg af virksomheden, som holder et oplæg om virksomhedens arbejde med bæredygtighed og om job og merkantile karrieremuligheder.  Forløbet skal bidrage til elevernes samtale om de menneskeskabte klimaforandringer, her bygger en del af undervisningen på Olga Dysthes teori om autentiske spørgsmål, dette både for at gøre undervisningen relevant, men også for at arbejde med målet om at styrke elevernes almendannelse gennem litteratur, sprog og medier. Forløbet skal bidrage til elevens selv- og omverdensforståelse, blandt andet gennem udviklingen af en kritisk- analytisk sans, refleksionsevne, at orientere sig og deltage aktivt i et demokratisk samfund. |
| **Hvad skulle læringsmålene være (viden, færdigheder, Kompetence).**  Eleverne skal kunne:   * udtrykke sig hensigtsmæssigt, formelt korrekt, personligt og nuanceret, såvel mundtligt som skriftligt * demonstrere indsigt i retoriske, herunder stilistiske, virkemidler i såvel mundtlige som skriftlige sammenhænge * anvende forskellige mundtlige og skriftlige fremstillingsformer formålsbestemt og genrebevidst, herunder redegøre, kommentere, argumentere, diskutere, vurdere og reflektere * analysere og fortolke fiktive tekster * analysere og vurdere ikke-fiktive tekster * perspektivere tekster ud fra viden om fagets stofområder og viden om kulturelle, æstetiske, historiske, almenmenneskelige, samfundsmæssige, internationale, merkantile og erhvervsrelaterede sammenhænge * navigere i store tekstmængder samt udvælge og anvende tekster kvalificeret og med dokumentation |
| **Beskrivelse af hvad forløbet gerne skal indeholde:**  Introduktion til forløbet: Her præsenteres forløbets formål og indhold. I arbejdet er der fokus på at genopfriske analytiske fokuspunkter, særligt virkemidler og diskutere klimakrisen på baggrund af nedenstående materiale  Virksomhedssamarbejde   * Oplæg fra virksomheden Danish Crown, der skal give eleverne indblik i en merkantil karriere samt virksomhedens arbejde med bæredygtighed * Jobdatings fra virksomheden med fokus på at skabe elevpladser   Bæredygtighed   * Kampagnefilm:” Nature is Speaking”,miljøorganisation Conservation International * Diskussion: “The Turning Point”, Steve Cutts, YouTube * Værk: *Et liv på vores klode* af David Attenborough   Klimaretorik   * Læreroplæg: kommunikation, retorik og stilistik * Opgave: csr.dk, forum for bæredygtig forretning * Portræt: Greta Thunberg * Tale: Greta Thunberg, Klimamarch København, 2019   Virksomhedskommunikation   * Læreroplæg: virksomhedskommunikation * Reklameanalyse: reklamer med fokus på natur, klima og bæredygtighed   Volvo: “ feat. Zlatan”  WWF: “Är du med”  Ørsted: “Let’s create a world that runs entirely on green energy”  Danish Crown: ”Det tæller alt sammen”  Journalistik   * Læreroplæg: avisjournalistik * FNs Verdensmåls-dilemmaspil   Litteratur:   * Læreroplæg: bæredygtighed og klimalitteratur * Digt: ”Bourdieu i køkkenhaven” af Morten Søndergaard, 2008 * Digt: ”Ozonlaget” af Thorkild Bjørnvig, 1990 * Novelle: ”I bor da meget pænt” af Thomas Korsgaard, 2017 * Roman: *Doppler* af Erlend Loe, 2004 (Skriftlig analyse) |
| **Kendskab til relevante materialer indenfor emnet (artikler, bøger, videoer, podcasts mm)**  Se ovenstående |
| **Hvor lang tid skal emnet/forløbet dække over:**  Ca. 25 moduler (á 90 minutter)  Ca. 43 timers lærerforberedelse |